Document ID: 32006L0003

ΟΔΗΓΊΑ 2006/3/ΕΚ ΤΗΣ ΕΠΙΤΡΟΠΉΣ
της 9ης Ιανουαρίου 2006
για τροποποίηση των παραρτημάτων I και II της οδηγίας 96/74/ΕΚ του Ευρωπαϊκού Κοινοβουλίου και του Συμβουλίου περί των ονομασιών των υφανσίμων, με σκοπό την προσαρμογή τους στην τεχνική πρόοδο
(Κείμενο που παρουσιάζει ενδιαφέρον για τον ΕΟΧ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 96/74/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1996, περί των ονομασιών των υφανσίμων (1), και ιδίως το άρθρο 16 παράγραφος 1,
Εκτιμώντας τα ακόλουθα:
(1)
Η οδηγία 96/74/ΕΚ θεσπίζει τους κανόνες που διέπουν την επισήμανση ή σήμανση των προϊόντων όσον αφορά την περιεκτικότητά τους σε υφάνσιμες ίνες, έτσι ώστε να εξασφαλιστεί η προστασία των συμφερόντων των καταναλωτών. Τα υφάνσιμα προϊόντα μπορούν να διατεθούν στην κοινοτική αγορά μόνον εφόσον πληρούν τις διατάξεις της εν λόγω οδηγίας.
(2)
Λαμβανομένων υπόψη των πρόσφατων ευρημάτων μιας τεχνικής ομάδας εργασίας είναι αναγκαίο, με σκοπό την προσαρμογή της οδηγίας 96/74/ΕΚ στην τεχνική πρόοδο, να προστεθεί η ίνα ελαστοπολυεστέρας στον κατάλογο των ινών που εμφαίνονται στα παραρτήματα I και II της εν λόγω οδηγίας.
(3)
Κατά συνέπεια, η οδηγία 96/74/ΕΚ πρέπει να τροποποιηθεί ανάλογα.
(4)
Τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για τον τομέα των οδηγιών των σχετικών με τις ονομασίες και την επισήμανση των κλωστοϋφαντουργικών προϊόντων,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 96/74/ΕΚ τροποποιείται ως εξής:
1)
Στο παράρτημα I προστίθεται η ακόλουθη γραμμή 45:
«45
Ελαστοπολυεστέρας
Ίνα που σχηματίζεται από την αλληλεπίδραση δύο ή περισσότερων χημικά διακριτών γραμμικών μακρομορίων σε δύο ή περισσότερες διακριτές φάσεις (εκ των οποίων καμία δεν υπερβαίνει το 85 % κατά βάρος), η οποία περιέχει ομάδες εστέρων ως κυρίαρχη μονάδα αναφοράς (τουλάχιστον κατά 85 %) και η οποία, ύστερα από κατάλληλη κατεργασία, όταν τεντωθεί κατά μιάμιση φορά του αρχικού της μήκους και αφεθεί, επανακτά ταχέως και ουσιαστικά το αρχικό της μήκος»
2)
Στο παράρτημα II προστίθεται η ακόλουθη εγγραφή 45:
«45
Ελαστοπολυεστέρας
1,50»
Άρθρο 2
1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για τη συμμόρφωση με την παρούσα οδηγία το αργότερο έως τις 9 Ιανουαρίου 2007. Ανακοινώνουν αμέσως στην Επιτροπή το κείμενο των διατάξεων αυτών και πίνακα αντιστοιχίας μεταξύ των εν λόγω διατάξεων και της παρούσας οδηγίας.
Όταν τα κράτη μέλη θεσπίζουν τις ανωτέρω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.
2. Τα κράτη μέλη κοινοποιούν στην Επιτροπή τα κείμενα των κυρίων διατάξεων εθνικού δικαίου που εκδίδουν στον τομέα που καλύπτεται από την παρούσα οδηγία.
Άρθρο 3
Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 9 Ιανουαρίου 2006.

Labels: 3
1